पाएं अपने शहर की ताज़ा ख़बरें और फ्री ई-पेपरडाउनलोड करें
जिले में एक ओर जहां कोरोना संक्रमण तेजी से बढ़ रहा है, वहीं दूसरी तरफ जिले में वैक्सीनेशन की रफ्तार बेहद धीमी है। जिले में अभी तक कोरोना वैक्सीन के 1 लाख 57 हजार 217 डोज ही लोगों को लग सके हैं।
इसमें कोरोना का पहला और दूसरा डोज भी शामिल है। जिले में कुल 1 लाख 35 हजार 851 लोगों को वैक्सीन का पहला डोज लगा है। जबकि दूसरा डोज लगवाने वालों की संख्या सिर्फ 21 हजार 366 है। इससे जिले में चल रहे वैक्सीनेशन की सुस्त गति का अंदाजा लगाया जा सकता है। जिले में जनवरी माह से कोरोना का टीकाकरण का अभियान शुरू हुआ है। जनवरी माह में कुल 7047 लोगों को ही वैक्सीन का डोज लगाया गया था। इसके बाद फरवरी में 6132 लोगों का पहला, 2984 लोगों को दूसरा डोज लगाया गया।
फरवरी में कुल 9116 डोज लगाए गए थे। इसी तरह मार्च में 66306 डोज लगाए गए थे। जिले में सबसे ज्यादा वैक्सीनेशन अप्रैल माह में हुआ। अप्रैल में कुल 73 हजार 618 टीके लोगों को लगाए गए। इनमें 62675 लोगों को वैक्सीन का पहला डोज व 10943 लोगों को दूसरा डोज लगाया गया था। जिले में अब 18 प्लस वालों का भी वैक्सीनेशन होना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn